Source: http://docplayer.fi/17383322-Toimittajan-kohteeseen-toimittama-kuituverkon-liittyma-mahdollistaa-palvelukuvauksessa-tarkoitetut-viestintaverkon.html
Timestamp: 2017-09-25 20:59:39+00:00
Document Index: 13408625

Matched Legal Cases: ['kko ', 'kko ', 'kko ', 'kko ', 'kko ', 'kko ']

Toimittajan Kohteeseen toimittama kuituverkon liittymä mahdollistaa palvelukuvauksessa tarkoitetut viestintäverkon - PDF
Download "Toimittajan Kohteeseen toimittama kuituverkon liittymä mahdollistaa palvelukuvauksessa tarkoitetut viestintäverkon"
1 1 (5) MPY Mikonkatu Mikkeli MPY PALVELUT OYJ:N KUITULIITTYMIEN ERITYISEHDOT Yleistä Näillä sopimusehdoilla määritellään sopimuksen kohteena olevan kiinteistön, rakennuksen, huoneiston tai vastaavan kohteen (jäljempänä Kohde) liittämisestä teletoimintaa harjoittavan MPY Palvelut Oyj:n (jäljempänä Toimittaja) kuituverkkoon. Kohteen liittämisellä tarkoitetaan tarvittavien johtojen ja/tai laitteiden asentamista, rakentamista tai vastaavaa tarvittavaa toimenpidettä Kohteeseen, millä mahdollistetaan Toimittajan kuituverkon käyttö Kohteesta. Näissä sopimusehdoissa liittyjällä tarkoitetaan luonnollista henkilöä, joka kuluttajan asemassa tekee sopimuksen Toimittajan kanssa tai oikeushenkilöä, joka on sopimussuhteessa Toimittajaan. Jos liittyjä ei ole Kohteen omistaja, hänen tulee, milloin Toimittaja katsoo sen tarpeelliseksi, hankkia Kohteen omistajan kirjallinen suostumus liittymissopimuksen tekemiseen. Toimittajan Kohteeseen toimittama kuituverkon liittymä mahdollistaa palvelukuvauksessa tarkoitetut viestintäverkon ominaisuudet. Asiakas voi hankkia kuituliittymän joko omistusliittymänä tai vuokraliittymänä, joka siirtyy myöhemmin omistusliittymäksi. Tällä sopimuksella ei sovita kuituverkon kautta toimitettavista Toimittajan palveluista, kuten esimerkiksi laajakaistapalveluista ja kaapelitelevisiopalveluista. 2. Kuituverkkoon liittäminen Toimittaja rakentaa Kohteeseen kuituverkon liittymän asentaen Kohteeseen tai muuhun teknisesti tarkoituksenmukaiseen paikkaan tarvittavat kaapelit ja/tai laitteet. Kuituverkon liittymä pyritään rakentamaan niin, ettei siitä aiheudu tarpeetonta haittaa Kohteelle. Kuituverkon liittymän kaapeleiden ja/tai muiden laitteiden sijainti sovitaan yhdessä molempien kannalta tarkoituksenmukaisimmalla tavalla. Toimittaja vastaa asennettaville kaapeleille ja laitteille tarvittavista kaivannoista, niiden peittämisestä ja päällysteiden korjaamisesta Kohteen ulkopuolisilla alueilla, ellei toisin ole kirjallisesti sovittu. Kohteen liittämisessä Toimittajan kuituverkkoon edellytetään lisäksi, että Kohteen sisäverkko laitteineen ja olosuhteineen on sellaisessa kunnossa, että se on tyydyttävästi liitettävissä Toimittajan kuituverkkoon. Toimittajalla ei ole vastuuta sisäverkon tai muiden liittyjän omistuksessa tai vastuulla olevien laitteistojen ja tarvikkeiden toiminnasta tai huollosta. Toimittaja ja liittyjä voivat erikseen sopia sisäverkon ja liittyjän vastuulla olevien laitteiden saattamisesta kuituverkkoon liittymisen kannalta asianmukaiseen kuntoon. 3. Kohteen liittäminen Sopijapuolet sopivat yhdessä arvioidusta liittämisajasta. Jos arvioitu kytkentäajankohta muuttuu, tulee Toimittajan ilmoittaa siitä liittyjälle ja mainita samalla myöhästymisen syy ja arvioitu uusi toimitusaika. MPY Palvelut Oyj Y-tunnus Kotipaikka Mikkeli
2 2 (5) Liittyjä järjestää Toimittajalle korvauksetta esteettömän pääsyn kytkentätyön edellyttämiin tiloihin ja huoneistoihin tai muihin tarvittaviin paikkoihin Kohteessa. Liittyjä on velvollinen saattamaan Kohteen sisäverkon sekä muut liittyjän vastuulla olevat laitteet sopimuksen edellyttämään toimintakuntoon ennen Kohteen kytkentää. Jos kohteen kytkeminen viivästyy liittyjän vastuulla olevasta syystä, alkaa liittyjän maksuvelvollisuus sovitusta alkuperäisestä kytkentäajankohdasta. Jos Toimittajan tai liittyjän tietoon tulee ennen liittämistä kolmanteen tahoon liittyvä seikka, joka estää liittämisen sovittuna ajankohtana, tästä on ilmoitettava välittömästi toiselle sopijapuolelle liittämisajankohdan yhdessä tehtävää tarkistamista varten. Tällaiset seikat voivat koskea muun muassa sitä, ettei maanomistaja tai viranomainen myönnä johdon tai muun tarpeellisen laitteen rakentamisessa tarpeellista maankäyttöä tai tien käyttöä koskevaa lupaa. 4. Liittyjän oikeudet ja velvollisuudet Liittyjä sitoutuu vastaamaan sisäverkon ja muiden liittyjän omistuksessa ja vastuulla olevien laitteiden pysymisestä sopimuksen edellyttämässä kunnossa. Liittyjä huolehtii kustannuksellaan oman sisäverkon ja tarvittavien laitteiden kunnostamisesta, uusimisesta tai uuden rakentamisesta. Liittyjän tulee näissä töissä käyttää ammattitaitoista henkilökuntaa tai muuta pätevöitynyttä toimijaa. Toimittaja voi tarjota palveluitaan edellä mainittujen töiden suorittamiseksi Toimittajan hinnaston mukaisesti. Liittyjä järjestää korvauksetta Toimittajalle esteettömän pääsyn tarvittavan ylläpidon ja huollon vaatimiin tiloihin ja alueisiin. Liittyjä vastaa siitä, että sisäverkko ja muut laitteet eivät aiheuta häiriötä kuituverkon liittymälle, sen palveluille tai radio- tai muulle tietoliikenteelle. 5. Toimittajan oikeudet ja velvollisuudet Toimittaja huolehtii tämän sopimuksen mukaisesta toiminnastaan ja pyrkii ylläpitämään kuituverkon liittymän mahdollisimman hyvätasoisena ja häiriöttömänä. Vian ilmetessä Toimittaja ryhtyy tehokkaisiin toimenpiteisiin verkkonsa korjaamiseksi. Toiminnan luonteesta johtuen kuituverkossa saattaa kuitenkin esiintyä katkoksia ja toimintahäiriöitä. Toimittaja tarjoaa kuituverkon kautta omia tietoliikenne- ja viestintäpalvelujaan. Myös muiden operaattoreiden tarjoamien palveluiden välittäminen voi kuituverkossa olla mahdollista. Toimittajan tarjoamien omien tietoliikennepalveluiden välittämisestä on tehtävä erillinen sopimus Toimittajan kanssa. Toimittaja vastaa hallitsemansa ja sen vastuulla olevan kuituverkon ylläpidosta ja huollosta. Liittyjä ja Toimittaja voivat lisäksi tehdä erillisen sopimuksen sisäverkon ja liittyjän laitteiden ylläpidosta, huollosta ja suunnittelusta. Toimittajalla on oikeus korvauksetta rakentaa Kohteeseen ja ylläpitää siellä tarpeelliset kuituverkon osat. Niitä voidaan tarvittaessa lisätä tai muuttaa, jos kuituverkon käyttö, huolto tai laajentaminen tätä edellyttää. Toimittajalla on oikeus rakentaa kuituverkkoa Kohteen kautta muihin kiinteistöihin tai niitä vastaaviin kohteisiin, jos on tarkoituksenmukaista, että viereinen tai muu lähellä oleva kiinteistö tai sitä vastaava kohde liitetään tällä tavalla Toimittajan kuituverkkoon. Toimittaja vastaa tällaisista toimenpiteistä aiheutuvista kustan-
3 3 (5) nuksista. Kuituverkon huoltotyöt tehdään Toimittajan säännöllisenä työaikana. Kuituverkon kiireelliset korjaukset ja häiriöiden ensiapuluonteinen poistaminen hoidetaan mahdollisuuksien mukaan välittömästi. Toimittajalla on aina oikeus ilman korvausvelvollisuutta irtikytkeä kuituverkon liittymä ja Kohde Toimittajan kuituverkosta, jos sen viallisuudesta tai puutteellisuudesta aiheutuu merkittävää haittaa kuituverkon tai muun viestintäverkon toiminnalle tai muulle sähköiselle viestinnälle tai tietoliikenteelle eikä Liittyjä ole ilmoituksen jälkeenkään ryhtynyt asiassa toimenpiteisiin. Kiireellisessä tapauksessa on Toimittajalla oikeus irtikytkeä liittymä ja Kohde kuituverkosta ilman ennalta annettua ilmoitusta. Toimittajalla on sopimuksen voimassaolon päättymisestä huolimatta oikeus edelleen ylläpitää korvauksetta Kohteen alueella sopimuksen voimassaoloaikana sijoitetut kuituverkon osat. 6. Omistussuhde Kohteen sisäverkko siihen kuuluvine laitteineen sekä kuituverkon Liittyjän tiloissa sijaitseva päätelaite koteloineen on liittyjän omaisuutta ja vastuulla ellei kirjallisesti ole toisin sovittu. Omistusrajapinta on kohteen tontin tai kiinteistön rajalla tai vastaavassa muussa yhteisesti sovitussa pisteessä, jossa sisäjohtoverkon johdot tai sisäverkkoon kuuluvat Liittyjän laitteet liitetään Toimittajan kuituverkkoon. 7. Maksut ja rahoitusmallit 7.1 Omistusliittymä Liittymismaksullinen omistusliittymä on liittyjärahoitteinen kuituliittymä, jolla Kohde saa pysyvän oikeuden kuituverkon liityntään. Liittyjällä on oikeus siirtää sopimuksen mukaiset oikeutensa ja velvollisuutensa Kohteen uudelle omistajalle tai asukkaalle edellyttäen, että siirron saaja kirjallisesti sitoutuu Liittyjän velvoitteisiin ja Toimittaja on saanut selvityksen siirrosta ja saataviensa maksamisesta ja tämä muuten täyttää näissä sopimusehdoissa Liittyjälle asetettavat edellytykset. Kaikki aikaisempaan omistukseen liittyvät maksut on oltava suoritettu ennen liittymän siirtoa uudelle omistajalle. 7.2 Vuokraliittymä Vuokraliittymässä Asiakas maksaa liittymismaksun sopimuksen tekohetkellä sovittujen maksuerien mukaisesti. Vuokraliittymä siirtyy omistusliittymäksi sitten, kun sopimuksen mukaiset vuokraliittymän kaikki maksuerät on suoritettu kokonaisuudessaan. Vuokraliittymän sopimusta ei voi purkaa kesken sopimuskautta. Mikäli Liittyjä haluaa purkaa sopimuksen kesken sopimuskautta, on hänen maksettava erääntyvät loppuosat kerralla. Liittyjällä ei ole oikeutta siirtää vuokraliittymän sopimusta kolmannelle osapuolelle. 7.3 Liittymismaksu Liittyjä suorittaa Toimittajalle sopimushetkellä voimassa olevan hinnaston tai erikseen saamansa tarjouksen mukaisen liittymismaksun. Lainsäädännöstä tai viranomaisen päätöksestä tai viranomaisen tulkinnasta johtuvat kustannusmuutokset, joiden peruste on syntynyt sopimukseen johtaneen tarjouksen antamisen tai muussa tapauksessa sopimuk-
4 4 (5) sen allekirjoittamisen jälkeen ja ennen kytkentäajankohtaa taikka joita ei ole tarjousta tai vastaavasti sopimusta tehtäessä voitu ottaa huomioon ja jotka ovat sopimuksen käsittämään työhön välittömästi ja olennaisesti vaikuttavia, otetaan huomioon liittymismaksua lisäävänä tai vähentävänä tekijänä. 7.4 Kuukausimaksut Toimittaja perii kuituverkon vuokraliittymästä kuukausittaista maksua joko erillisellä laskulla tai Toimittajan palveluiden laskuttamisen yhdessä. Lisäksi vuokraliittymän kuukausittaisesta laskuttamisesta peritään sopimuksen tekohetkellä sovittua laskutuslisää. Mikäli maksu laskutetaan Toimittajan palveluiden laskuttamisen yhteydessä, määräytyy laskutusrytmi ja maksuaikataulu palveluiden laskutuksen mukaisesti. 7.5 Maksuehdot Maksuehtojen osalta tässä sopimuksessa noudatetaan MPY Palvelut Oyj:n yleisiä sopimusehtoja kuluttajille liittyjän ollessa luonnollinen henkilö ja MPY Palvelut Oyj:n yleisiä sopimusehtoja yrityksille ja yhteisöille, kun liittyjä on yritys tai yhteisö. Viivästyskorkoa peritään voimassa olevan korkolain mukaisesti. Liittyjä on velvollinen maksamaan saatavien mahdolliset käsittely- ja perimismaksut. Tämän sopimuksen purku, irtisanominen tai liittymän irtikytkeminen ei vapauta liittyjää suorittamasta tämän sopimuksen mukaisia saatavia. 8. Vastuunrajoitukset ja ylivoimainen este Toimittaja vastaa vain viivästyksestä tai virheestä aiheutuneista välittömistä vahingoista, jollei pakottavasta lainsäädännöstä muuta johdu. Toimittaja ei ole velvollinen korvaamaan välillisiä vahinkoja, ellei vahinko ole aiheutunut Toimittajan tuottamuksesta. Välillisinä vahinkoina pidetään muun muassa saamatta jäänyttä tuloa tai voittoa, informaation katoamista tai viivästymistä sekä niistä johtuvat seuraukset ja liittyjän mahdollisesti kolmannelle maksamat vahingonkorvaukset. Edellä mainitusta huolimatta yritys- ja yhteisöliittyjien osalta Toimittaja on velvollinen korvaamaan välittömät vahingot, mikäli vahinko on aiheutunut Toimittajan tuottamuksellisesta menettelystä. Välilliset vahingot eivät tule korvattaviksi. Vahingonkorvausvastuun enimmäismäärä on yhteisömuotoisen Liittyjän ennen vahingon aiheutumista Toimittajalle tästä sopimuksesta maksama kolmen kuukauden maksuja vastaava summa. Jos sopimusehdon noudattamisen estää tai sitä viivästyttää ylivoimainen este, sopijapuoli vapautuu sopimusehdon noudattamisesta esteen keston ajaksi. Ylivoimaisena esteenä pidetään muun muassa sotaa, pakko-ottoa tai takavarikkoa julkiseen tarpeeseen, tuonti- tai vientikieltoa, työselkkausta, luonnonilmiötä, ukonilmaa, myrskyä, tulta, ulkopuolisen aiheuttamaa kaapeli- tai vastaavaa vahinkoa, tulvaa tai vesivahinkoa, sähköverkosta tulevaa ylijännitettä, energian tai muun olennaisen raaka-aineen toimituksen keskeytystä, sellaista kolmannesta johtuvaa seikkaa, joka on sopijapuolista riippumaton taikka muuta syytä, jota sopijapuoli ei ole tätä sopimusta tehdessään voinut ottaa huomioon eikä voi estää tai voittaa sen vaikutusta. Esteestä ja sen päättymisestä on mahdollisuuksien mukaan ilmoitettava toiselle sopijapuolelle viipymättä.
5 5 (5) 9. Sopimuksen voimassaolo Sopimus on voimassa allekirjoittamisesta alkaen toistaiseksi. Jos liittyjä irtisanoo sopimuksen ennen Kohteen liittämistä kuituverkkoon, päättyy sopimus välittömästi ilman irtisanomisaikaa. Tällöin liittyjän on korvattava Toimittajalle irtisanomishetkeä ennen tehdyistä toimenpiteistä syntyneet kulut ja kustannukset. Tämän sopimuksen päättämisessä ja irtisanomisessa noudatetaan MPY Palvelut Oyj:n yleisiä sopimusehtoja kuluttajille liittyjän ollessa luonnollinen henkilö ja MPY Palvelut Oyj:n yleisiä sopimusehtoja yrityksille ja yhteisöille, kun liittyjä on yritys tai yhteisö. 10. Sopimuksen päättymisen seuraukset Sopimuksen päättymisen johdosta Toimittaja irtikytkee Kohteen kuituverkosta. Mikäli liittyjä haluaa edelleen sopimuksen päättymisestä huolimatta pitää kohteen kytkettynä Toimittajan kuituverkkoon, on liittyjä velvollinen maksamaan liittymän ylläpidosta ja huollosta aiheutuneet kustannukset Toimittajalle. 11. Muut ehdot Toimittajalla on oikeus siirtää kolmannelle osapuolelle sopimukseen perustuvat oikeutensa ja velvollisuutensa. Toimittaja ilmoittaa kirjallisesti asiasta liittyjälle hyvissä ajoin ennen siirtoa. Liittyjällä on oikeus siirtää sopimuksen mukaiset oikeutensa ja velvollisuutensa Kohteen uudelle omistajalle edellyttäen, että siirronsaaja kirjallisesti sitoutuu Liittyjän velvoitteisiin ja Toimittaja on saanut selvityksen siirrosta ja saataviensa maksamisesta ja tämä muuten täyttää näissä sopimusehdoissa Liittyjälle asetettavat edellytykset. Sopimuksen siirtävä Liittyjä ilmoittaa kirjallisesti asiasta Toimittajalle hyvissä ajoin ennen siirtoa sekä antaa tarvittavat selvitykset siirronsaajasta. Kohteen omistajan on joka tapauksessa velvollinen ilmoittamaan Toimittajalle kohteen omistus- tai muun hallintaoikeuden muutoksesta viimeistään 14 päivää ennen omistus- tai hallintaoikeuden siirtymistä. Tähän sopimukseen sovelletaan lisäksi soveltuvin osin MPY Palvelut Oyj:n yleisiä sopimusehtoja kuluttajille liittyjän ollessa luonnollinen henkilö ja MPY Palvelut Oyj:n yleisiä sopimusehtoja yrityksille ja yhteisöille, kun liittyjä on yritys tai yhteisö.
Savon Kuituverkko Oy / Savon Kuitu Erityisehdot 01.07.2015
Savon Kuituverkko Oy / Savon Kuitu Erityisehdot 01.07.2015 PALVELUN KÄYTTÄJÄLLE Savon Kuituverkko Oy valokuituliittymän erityisehdot 1. Määrittely Näillä sopimusehdoilla määritellään sopimuksen kohteena
1 MÄÄRITTELY... 2 2 KUITUVERKON PALVELUT... 2 3 KIINTEISTÖTYYPPIÄ KOSKEVAT ERITYISEHDOT... 2. 3.1 Asunto-osakeyhtiö... 2. 3.2 Omakotitalo...
Erityisehdot 1 Sisällysluettelo 1 MÄÄRITTELY... 2 2 KUITUVERKON PALVELUT... 2 3 KIINTEISTÖTYYPPIÄ KOSKEVAT ERITYISEHDOT... 2 3.1 Asunto-osakeyhtiö... 2 3.2 Omakotitalo... 3 4 RAHOITUSMALLIN ERITYISEHDOT...
MPY Palvelut Oyj:n kaapeliverkkoon liittymissopimuksen yleiset sopimusehdot
1 (5) MPY Mikonkatu 16 50100 Mikkeli MPY Palvelut Oyj:n kaapeliverkkoon liittymissopimuksen yleiset sopimusehdot 1.6.2015 1 Yleistä Nämä sopimusehdot ovat osa liittymissopimusta, jolla sopijapuolet - eli
1 YLEISTÄ... 2 2 KAAPELIVERKON RAKENTAMINEN... 2 3 KOHTEEN KYTKENTÄ... 3 4 LIITTYJÄN OIKEUDET JA VELVOLLISUUDET... 3
Kaapeliverkkoon liittymissopimuksen yleiset sopimusehdot 1 Sisällysluettelo 1 YLEISTÄ... 2 2 KAAPELIVERKON RAKENTAMINEN... 2 3 KOHTEEN KYTKENTÄ... 3 4 LIITTYJÄN OIKEUDET JA VELVOLLISUUDET... 3 5 YHTIÖN
LOUNEA KUITULIITTYMÄ
Lounea Kuituliittymän Erityisehdot 12.2.2016 1 LOUNEA KUITULIITTYMÄ ERITYISEHDOT 2 Sisällysluettelo 1 SOVELTAMISALA JA MÄÄRITELMÄT... 2 2 SOPIMUKSEN KOHDE JA KUITUVERKON PALVELUT... 2 3 ASUNTO-OSAKEYHTIÖITÄ
Nivos Energia Oy. Verkkoon liittymissopimuksen yleiset sopimusehdot
Nivos Energia Oy Verkkoon liittymissopimuksen yleiset sopimusehdot 2 1. Yleistä Nämä yleiset sopimusehdot ovat liittymissopimuksen osa, jolla sopimuksen osapuolet, sopimuksen kohteena olevan kiin-teistön,